ירושלים החדשה (מחזה)

מימין לשמאל: [[ויטלי פרידלנד, אריה צ'רנר, יוסי עיני ואבי פניני, "ירושלים החדשה", החאן]]
"ירושלים החדשה", סצינות ה[[קומדיה דל'ארטה, החאן]]
"ירושלים החדשה", ויטלי פרידלנד, יוסי עיני, [[כרמית מסילתי-קפלן ואבי פניני]]
ירושלים החדשה הוא מחזה פרי עטו של דייוויד אייבס העוסק בחרם נגד ברוך שפינוזה בידי פרנסי הקהילה היהודית באמסטרדם באמצע המאה ה-17. המחזה זכה ב-2008 בפרס של גילדת המחזאים האמריקאית.

==עלילה==
ההצגה מתארת את החקירה של שפינוזה שנערכת בבית הכנסת של קהילת "תלמוד תורה" באמסטרדם, שמביאה בסוף להחרמתו.
המחזה נפתח כשאברהם ואן פלקנבורג, חבר בכיר במועצת העיר אמסטרדם מגיע לבית הכנסת
מספר לשאול לוי מורטרה, רבה הראשי של אמסטרדם וגאספאר רודריגס בן ישראל, פרנס הקהילה היהודית, על מעשי הכפירה של ברוך שפינוזה ודורש מהם לערוך נגדו חקירה.

==אודות המחזה==
המחזה נשען במידה רבה על הביוגרפיה של שפינוזה שכתב סטיבן נדלר ועל ביוגרפיות ידועות נוספות. המחזאי, דייוויד אייבס, הגה את כל התמליל של מה שהתרחש בין כותלי בית הכנסת, מכיוון שאין לכך שום עדות. ישנן סברות ששפינוזה כלל לא נכח במקום בזמן הטלת החרם וכן שהוטל חרם על אדם נוסף.

המחזה נכתב על ידי נוצרי, שמציג ומנתח אספקטים שונים של היהדות, בין היתר את משנתו של הרמב"ם. הוא מציג סוגיות פילוסופיות וחברתיות שונות כגון הקשר והזיקה בין דת למדינה, סמכות הקהילה וחופש היחיד.

המחזה הוא גם הומאז' לאינטלקטואל מורד, הוא עוסק בצעיר (ברוך שפינוזה) שמרד ברבו (הרב מורטרה).

==המחזה בישראל==
המחזה עלה לראשונה בישראל בתיאטרון החאן הירושלמי, ב-12 במאי 2012, בבימויו של סיני פתר. זהו המחזה השני העוסק בשפינוזה שעלה בישראל, הראשון היה "סולו", מאת יהושע סובול, שהוצג בתיאטרון הבימה, בבימויה של עדנה סובול ב-1991.

הבמאי, סיני פתר, ערך את חלקו הראשון של המחזה. במחזה המקורי העלילה מתרחש מראשיתה ועד סיומה בבית הכנסת, כשישנם פלשבקים לאחור ואילו פתר ביים בצורה נרטיבית והכניס את המאורעות הקודמים בתור פרק פתיחה למתרחש בבית הכנסת. פתר גם הוסיף להצגה את פרקי הקומדיה דל'ארטה, שלא היו קיימים במחזה במקור.

==יוצרים==
* תרגום לעברית – איתן בלום
* במאי – סיני פתר
* מעצבת תפאורה: דנה צרפתי
* מעצבת תלבושות: דליה פן הלר
* הלחנת המוזיקה – נעמה רדלר
* קומדיה דל'ארטה – צבי פישזון
* מעצב תאורה – רוני כהן

==שחקנים==
* ויטלי פרידלנד – ברוך דה שפינוזה, סוחר באמסטרדם
* יוסי עיני – אברהם ואן פלקנבורג, חבר בכיר במועצת העיר אמסטרדם
* אבי פניני – גאספאר רודריגס בן ישראל, פרנס קהילה
* אריה צ'רנר – שאול לוי מורטרה, הרב הראשי של אמסטרדם
* איתי זבולון – סימון דה פריס, צייר
* כרמית מסילתי-קפלן – רבקה דה שפינוזה, אחותו למחצה של ברוך
* אורטל אבנעים/ אורית גל – קלרה ואן דן אנדן, מורה למוזיקה

==קישורים חיצוניים==

* [https://web.archive.org/web/20121209050054/http://khan.co.il/brochures/jerusalem-program/index.html תוכניית ההצגה], באתר תיאטרון החאן
* [http://www.khan.co.il/show_heb.php?id=106 עמוד ההצגה], באתר תיאטרון החאן
* [http://www.youtube.com/watch?v=P9A-jnh-nYs טריילר ראשון של ההצגה], [http://www.youtube.com/watch?v=Kbuv36gaWF8 טריילר שני], [http://www.youtube.com/watch?v=Gxzg3WAWB44&feature=relmfu טריילר שלישי]
* [http://www.habama.co.il/Pages/Description.aspx?ArticleId=17259&Subj=1&Area=1 "ירושלים החדשה" בתיאטרון החאן], באתר הבמה, 1 במאי 2012
* }
* 
* בועז טרינקר, [https://web.archive.org/web/20131011015957/http://khan.co.il/article_heb.php?id=188 ירושלים החדשה - ריאיון עם הבמאי סיני פתר], באתר תיאטרון החאן
* 
* 
* 

קטגוריה:מחזות אמריקאיים
קטגוריה:מחזות משנות ה-2000